

**Comisia pentru dezvoltare regională,**

**administrarea activelor statului și privatizare**

**PROCES VERBAL**

**al şedinţei Comisiei din data de 16.06.2015**

Comisia pentru dezvoltare regională, administrarea activelor statului şi privatizare, condusă de domnul senator Mircea Banias, şi-a desfăşurat lucrările în ziua de 16.06.2015. Preşedintele Comisiei a constatat că există cvorum pentru începerea şedinţei.

Membrii Comisiei au aprobat următoarea ordine de zi:

1. Propunere legislativă pentru modificarea Legii nr.17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului. (L277/2015)
2. Diverse.

La punctul 1 pe ordinea de zi s-a discutat *Propunerea legislativă pentru modificarea Legii nr.17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului.*

Propunerea legislativă are ca obiect de reglementare modificarea art.20 alin.(1) din Legea nr.17/2014 privind unele măsuri de reglementare a vânzării-cumpărării terenurilor agricole situate în extravilan și de modificare a Legii nr.268/2001 privind privatizarea societăților comerciale ce dețin în administrare terenuri proprietate public și privată a statului cu destinație agricolă și înființarea Agenției Domeniilor Statului, cu modificările și completările ulterioare, în sensul neaplicării prevederilor acestei legi antecontractelor și pactelor de opțiune încheiate anterior intrării în vigoare a Legii nr.17/2014.

Consiliul Legislativ a avizat negativ propunerea legislativă.

La dezbaterea propunerii legislative a participat din partea Ministerului Agriculturii și Dezvoltării Rurale doamna Elena Filip-consilier juridic.

Membrii Comisiei pentru dezvoltare regională, administrarea activelor statului şi privatizare, au hotărât, cu majoritate de voturi, să adopte aviz negativ.

**PREȘEDINTE, SECRETAR,**

**Mircea Banias Valentin Calcan**